ועדת הכלכלה, כנסת 18, פרוטוקול מספר 110, 2009-11-24 12:00

אמנון כהן: צהריים טובים.

אמנון כהן: אני פותח את הדיון של ועדת הכלכלה.

אמנון כהן: הנושא הראשון: תקנות הגנת הצומח למניעת חדירה של נגעים לאזור הערבה, התשס"ט-2009.

אמנון כהן: משרד החקלאות, בבקשה.

תמי מור: שר החקלאות מבקש להתקין תקנות למניעת חדירה של נגעים לאזור הערבה.

תמי מור: אזור הערבה הוא אזור מנותק מאזורים אחרים, ולכן קל יותר לטפל בו באופן שיימנעו חדירה של נגעים לאזור הזה.

אמנון כהן: איך זה היה עד היום?

תמי מור: בשנת 94' נכתב צו של הגנת הצומח (ביעור נגעים בצמחים באזור הערבה ורמת הנגב), ונקבעו שם תקופות חיץ וניקיון מסוים שצריך לעשות בגידולים באזור.

תמי מור: זה עשה סניטציה ועזר לאזור להיות נקי מנגעים.

תמי מור: כיום אנחנו מבקשים לעשות פעילות נוספת.

תמי מור: בהתחלה חשבנו לטפל באיסור מכירה של פונדקאים.

תמי מור: הפונדקאים זה כל הפירות והירקות שבתוספת ולא רצינו שיכניסו לשם את הפונדקאים האלה ללא היתרים.

תמי מור: אבל לאחר חשיבה נוספת רצינו לפעול בצורה מדתית יותר, ומצאנו שהנושא של מיון ואריזה הוא זה שיכול להביא לכניסה של נגעים לאזור הערבה וצמצמנו את הבקשה שלנו להיתרים על-ידי המנהל בנושא של מיון ואריזה בלבד.

ניר ימין: את הצו הקיים אתם מבקשים לבטל?

תמי מור: לא, בנוסף יש הצו שהוא סניטציה, ועכשיו אנחנו רוצים גם את התקנות.

מרים פרוינד: אם יורשה לי עוד מילת הסבר: הסטטוס של מה שאנחנו קוראים "ערבה נקייה" חשוב לייצור של פירות וירקות מתוך הערבה.

מרים פרוינד: זה בעצם המקום היחיד שאפשר לייצא ממנו ירקות לארצות-הברית, ואנחנו מאוד מקווים שהתקנות האלה יעזרו לנו לפתוח גם את השוק היפני, כי אחת הדרישות של השוק היפני הוא גם כן איזשהו סוגי הסגר על האזורים שנחשבים - - - למזיקים.

מרים פרוינד: אנחנו מאוד מקווים שהתקנות האלה יעזרו לפתוח גם את השוק היפני.

אמנון כהן: מישהו מתנגד לתקנות?

אמנון כהן: מישהו שזה מהווה עבורו בעיה, עלויות נוספות?

אמנון כהן: או שלא הגיעו לכאן?

עידית חנוכה: לא, הם הוזמנו.

אמנון כהן: לפעמים אנחנו עושים דברים טובים, ופתאום פוגעים במישהו, והוא יגיד, למה לא אמרו לי.

מרים פרוינד: התקנות האלה נעשו בהסכמה עם הערבה.

אמנון כהן: אתם רוצים להגיד משהו בנושא?

אלון גדיאל: אנחנו מקווים שהתקנות תאושרנה היום ונוכל להתקדם.

אמנון כהן: אף אחד לא מתנגד, זה מה שחשוב לי.

קריאה: זה ישרת את האזור.

אמנון כהן: יופי.

אמנון כהן: מי מקריא את התקנות?

עידית חנוכה: משרד החקלאות.

אמנון כהן: אז בבקשה, תקראי את התקנות, ונראה אם יש הערות.

אמנון כהן: בסוף יש רשימה של פונדקאים – אם תהיה תוספת של משהו?

תמי מור: נצטרך לתקן ולבוא לוועדה פעם נוספת.

אמנון כהן: אז לגבי אלה הגעתם להבנות ולהסכמות עם כל המגדלים?

תמי מור: תקנות הגנת הצומח (מניעת חדירה של נגעים לאזור הערבה), התש"ע-2009.

תמי מור: זה צריך להיות "התש"ע 2009".

תמי מור: בתוקף סמכותי לפי סעיפים 2 (1) ו- 3 לחוק הגנת הצומח, התשט"ז - 1956 (להלן – החוק), לאחר התייעצות בועדה המייעצת לפי סעיף 9 לחוק, ובאישור ועדת הכלכלה של הכנסת לפי סעיף 21א(א) לחוק יסוד: הכנסת וסעיף 2(ב) לחוק העונשין, התשל"ז - 1977, אני מתקין ומצווה לאמור:

תמי מור: הגדרות 1.

תמי מור: בתקנות אלה -

תמי מור: "אזור הערבה" – האזור המתוחם בקו אדום במפה הערוכה בקנה מידה 1:250,000, החתומה ביד המנהל והמופקדת לעיון הציבור במשרדו ובמשרדי כל מועצה אזורית, בשעות שהמשרדים האמורים פתוחים לקהל;

תמי מור: "המנהל" – מנהל השירותים להגנת הצומח ולביקורת במשרד החקלאות ופיתוח הכפר, או מי שהוא הסמיכו לענין תקנות אלה;

תמי מור: "מועצה אזורית" – כל אחת מאלה: המועצה האזורית תמר; המועצה האזורית חבל אילות;

תמי מור: המועצה האזורית הערבה התיכונה; "מפקח" – מפקח על הצמח שמונה לפי סעיף 10 לחוק.

ניר ימין: אני רוצה להעיר הערות להגדרות.

ניר ימין: ראשית, באזור הערבה שאתם קובעים שהמפה תהיה מופקדת לעיון הציבור אני מניח שזה ללא תשלום מאחר שהתקנות קובעות עבירה פלילית.

ניר ימין: אין לכם התנגדות שנקבע שזה יהיה ללא תשלום.

מרים פרוינד: ממש ככה.

ניר ימין: אולי גם באתר האינטרנט של המשרד יהיה עותק מהמפה הזאת יהיה מצוי כך שלא כל אחד יצטרך להגיע למשרדים של המועצות האזוריות.

מרים פרוינד: אין בעיה.

תמי מור: בסדר.

תמי מור: גם בצו שהזכרתי יש בדיוק אותה מפה שפתוחה לציבור.

ניר ימין: כן, אבל עכשיו אנחנו קובעים תקנות.

מרים פרוינד: בהחלט, אין בעיה.

אמנון כהן: ללא תשלום.

ניר ימין: ללא תשלום ושעותק מן המפה יהיה באתר האינטרנט של המשרד.

מרים פרוינד: בטח.

מרים פרוינד: אנחנו מנפיקים מפות למי שרוצה.

ניר ימין: שנית, בהגדרה של המנהל אני מבין שאתם רוצים לאפשר לו להסמיך ולהאציל מהסמכויות שלו למישהו אחר, אבל אולי חשוב שיהיה כתוב "מי שהוא הסמיכו מבין עובדי המשרד" כדי שזה לא יהיה כל גורם שהוא רוצה להסמיך לעניין מתן ההיתרים.

תמי מור: זה בסדר, זה מה שאנחנו עושים גם כך.

אמנון כהן: אתם מתקנים, כן?

תמי מור: חשבנו שהוועדה תגיד לנו מה- -

ניר ימין: אני אקרא יחד עם העקרונות ובמכתב האישור נציין את זה: בהגדרה "אזור הערבה", אחרי "המופקדת לעיון הציבור" יצוינו המלים: "ללא תשלום".

ניר ימין: אחר כך בהתאם לזה נשאיר לניסוח לכתוב בהגדרה שעותק מן המפה האמורה יימצא באתר האינטרנט של משרד החקלאות ופיתוח הכפר.

מרים פרוינד: יש לנו ההגדרה של אתר האינטרנט מתקנות אחרות שאושרו.

ניר ימין: ובהגדרה "מנהל", אחרי "או מי שהוא הסמיכו", יבוא: "מבין עובדי המשרד".

תמי מור: בסדר גמור.

תמי מור: הקראת סעיף 2: איסור 2.

תמי מור: לא יכניס אדם לאזור הערבה, לשם מיון ואריזה , פירות וירקות טריים מן הכנסת המפורטים בתוספת (להלן – פונדקאים), אלא בהיתר של המנהל ולפי פונדקאים תנאי ההיתר.

תמי מור: למניעת נגעים

תמי מור: הוראות 3.

תמי מור: ראה מפקח כי אדם פעל בניגוד לתקנה 2, רשאי הוא להורות מפקח לאותו אדם לעשות בפונדקאים, על חשבונו, אחד או יותר מאלה: (1) להוציאם אל מחוץ לגבולות האזור, תוך פרק זמן ובדרך שיורה המפקח; (2) להשמיד את הפונדקאים, כולם או מקצתם, במועד ובדרך שיורה המפקח.

ניר ימין: בתקנה 2 כשאתם כותבים "לשם עיון ואריזה" הכוונה היא שזה לא יחול גם על כל מי שמביא לטיול באילת מן הפונדקאים האלה, נכון?

תמי מור: ברור.

תמי מור: זה רק למי שהולך למיון ואריזה לבתי האריזה שם ולאריזה מסחרית.

מרים פרוינד: שזה לא יגיע ישירות מהשדה בלי מיון לתוך בתי האריזה.

מרים פרוינד: אף אחד לא מתכוון לעצור כל מי שעובר בכביש הערבה ולבדוק אותו.

מרים פרוינד: הכוונה היא למיון ולאריזה.

ניר ימין: הכוונה היא שזה לא יחול על אדם פרטי שמביא תפוח או ליצ'י ונוסע לטיול באילת, ולכן הם כתבו "לשם מיון ואריזה".

תמי מור: זה מכוון לקטע המסחרי.

ניר ימין: בעניין סעיף 3 יש סעיף 16 שהוא סעיף עונשין בחוק עצמו, אז אני מניח שאתם רוצים לוודא שבמקרים מסוימים שיש סכנה, אז אולי צריך לכתוב שאם קיים חשש סביר- -

תמי מור: לא.

תמי מור: התקנות האלה הן גם מתוקף סמכות סעיף 3 לחוק הגנת הצומח שנותן סמכויות לביעור נגעים.

תמי מור: אם אתה רואה צמח נגוע אתה הולך, כמובן, בדרך מדתית: אם הנגע הוא לא נורא אתה מוציא אותו מחוץ לגבולות, אבל אם מדובר בדבר שיכול מיד לנגע את כל האזור אז יש האפשרות להגיד לאדם להשמיד את זה.

ניר ימין: זה ברור שצריך לראות חשש לסכנה מסוימת.

תמי מור: כן.

תמי מור: אבל למעשה כל התקנות שלנו זה רק כאשר יש חשש למניעה של נגעים, אבל סעיף 3 שמדבר על ביעור הנגעים רק כאשר יש חשש.

תמי מור: בחוק כתוב: "שר החקלאות רשאי בצו" – ואנחנו עושים את התקנות ואת הצו ביחד – במידה שראה צורך בכך כדי למנוע נגעים או התפשטותם, לחייב את הבעלים של הפונדקאים האלה לעשות מיני פעולות, לרבות השמדה".

תמי מור: תמיד זה צריך להיות חשש.

תמי מור: המשך הקראה: תחילה 4.

תמי מור: תחילתן של תקנות אלה שלושים ימים מיום פרסומן.

תמי מור: עכשיו יש התוספת של רשימת הפונדקאים.

תמי מור: להקריא אותה?

אמנון כהן: לא צריך לקרוא.

אמנון כהן: אנחנו קיבלנו את זה.

אמנון כהן: תוספת לתקנה 2 – רשימה של פירות וירקות.

אמנון כהן: איפה היית קודם?

טל רותם: אני מצטערת, הלכתי לאיבוד.

אמנון כהן: איפה הלכת לאיבוד?

אמנון כהן: זה בית ידידותי.

טל רותם: אני מתנצלת על האיחור.

אמנון כהן: יש לך הערות לתקנות?

טל רותם: יש לי שאלה למשרד החקלאות מכיוון שלא הספקנו לראות את התקנות לפני הדיון.

אמנון כהן: בבקשה.

טל רותם: לגבי סעיף 3 – הוראות מפקח – סעיף קטן (2), עניינו השמדת הפונדקאים כי הפונדקאים זה יכול להיות פסולת חקלאית.

טל רותם: השאלה שלי היא על איזה דרכים אתם מדברים כי ישנם דרכים להשמדת פסולת חקלאית שיש לה השפעות סביבתיות.

טל רותם: למשל, שריפה או הטמנת פסולת.

טל רותם: לכן אני רוצה להבין על איזה דרכים אתם מדברים מכיוון שיכול להיות שכדאי להכניס הבהרה שהמקומות שבהם תוטמן הפסולת או ההוראות של המפקח יהיו בהתאם במקומות שהם מורשים לכך, לפי כל דין, או הערה כללית שתבהיר את העניין הזה.

אמנון כהן: תודה.

מרים פרוינד: בצו הקודם יש הסדרה.

תמי מור: אבל שם ההסדרה היא "קביעת שטח ריכוז אשפה והשמדת אשפה, לפי צו זה, ייעשו כפוף להוראות הדינים הנוגעים בדבר".

חיים חבלין: חד משמעית אנחנו מקבלים את זה.

אמנון כהן: מי אתה, אדוני?

חיים חבלין: אני יושב ראש הוועדה החקלאית במועצה האזורית ערבה תיכונה.

חיים חבלין: אנחנו לא פורעי חוק ולא עבריינים, וכמובן שלא מדובר בשריפה ולא בהטמנה לא חוקית- -

אמנון כהן: אתה עונה לגברת עכשיו?

חיים חבלין: כן.

חיים חבלין: אף על פי שכשאנחנו עושים הטמנה זה על-פי חוק ועל-פי אישורים של המשרד לאיכות הסביבה, אנחנו מקדמים עכשיו פרויקט של הפיכת כל החומר האורגני, פסולת וקומפוסט, ולמחזר אותו לתוך הקרקע.

חיים חבלין: אנחנו עובדים על זה עם פרופסורים שעושים גם את המחקר על שרידות של כל מיני חיידקים ווירוסים כך שלא יעברו לצמח בשלב הבא.

חיים חבלין: אנחנו מקבלים את האישורים האלה תוך חודשיים ויוצאים לפרויקט הזה למחזר את כל הפסולת בערבה בתוך 5 שנים.

מרים פרוינד: לפי כל דין.

טל רותם: התכלית להערה שלי הייתה כדי למנוע מצב שהחקלאים פועלים לפי הוראות המפקח, אבל נוצרת השפעה סביבתית.

טל רותם: אני לא רוצה שנצטרך - - - עוד סיכוי לעמוד במצב הזה.

ניר ימין: לא כתוב "לפי כל דין".

ניר ימין: לי לא אכפת להוסיף, אבל אני לא בטוח- -

תמי מור: לי לא אכפת להוסיף סעיף שיקראו לו "שמירת דינים"- -

אמנון כהן: תפני אותו ל- - -

תמי מור: אולי נכתוב שהשמדת פונדקאים, לפי תקנות אלה, תיעשה כפוף להוראות הדינים הנוגעים בדבר.

ניר ימין: אני לא מאמין שהמפקח יורה להם- -

תמי מור: זה ברור.

טל רותם: אנחנו כולנו מכירים את זה במשרדי הממשלה שלפעמים יש קצר בתקשורת או פערים בעמדות של המשרדים, ואני לפחות לא רוצה שנגיע למצב הזה.

אמנון כהן: זה עונה למצב?

טל רותם: כן.

טל רותם: הייתה לי הצעה לכתוב "במקומות המורשים לפי דין"- -

תמי מור: "להוראות הדינים הנוגעים בדבר", כמו שיש לנו בצו אחר.

אמנון כהן: את תחילת החוק קראנו?

תמי מור: כן.

אמנון כהן: יש עוד הערות?

אמנון כהן: לא.

אמנון כהן: תקנות חשובות מאוד לטובת הערבה והאזור.

אמנון כהן: אנחנו מצביעים על התקנות עם התיקונים שהציעו היועץ המשפטי וכל מי שנכח בדיון?

אמנון כהן: מי בעד התקנות להגנת הצומח (מניעת חדירה של נגעים לאזור הערבה), התש"ע-2009.

אמנון כהן: מי בעד?

אמנון כהן: מי נגד?

אמנון כהן: מי נמנע?

אמנון כהן: הצבעה בעד התקנות – פה אחד נגד – אין נמנעים – אין התקנות אושרו.

אמנון כהן: היו"ר אמנון כהן אושר פה אחד.

אמנון כהן: הצלחה בדרך.

אמנון כהן: עשו עבודתכם נאמנה.

אמנון כהן: הישיבה נעולה.